Думузи
Думузи (от шумерски – „истински син“), Дуузу (акадски), Таммуз (във Вавилон) е шумеро-акадски бог-пастир и бог на вегетацията.

Главни култови места на Думузи били градовете Урук и Бадтибира.

Роднински връзки 
 Майка: Тартур (Сиртур)
 Съпруга: Инана
 Сестра: Гештинана
 Баща:Енки

Символи и епитети 
Символ на Думузи е овенът.

 В списъка на шумерските богове от гр Фара (26 век пр. Хр.) Думузи е споменат под името Амаушумгаланна – „майка му е дракон от небесата“.
 Думузи-ам – див бик;
 Думузи-сипад – пастир

Митове 
 Главните митове (песни) за Думузи са свързани с любовта му към Инана, сватовството и брака с нея. Част от тези митове са записани във формата на песните балбале (произведения, посветени на различни спорове и предназначени за сценична рецитация), а друга – като любовни блади. Първоначално Инана предпочитала бога земеделец Енкимду, но впоследствие, при посредничеството на брат си Уту, се омъжила за Думузи.
 Част от цикъла за Думузи и Инана са митовете за изгнанието на Думузи в подземния свят. След пътуването на Инана в подземния свят тя била спасена, но при условие, че ще даде на демоните друго божество. Непостоянната Инана осъдила Думузи да пребивава в подземния свят. Според някои версии Думузи оставал там половин година, а половин година бил заместван от любящата си сестра Гештинана. В тези митове Думузи е представен в характерната за много земеделски цивилизации роля на умиращ и възкръсващ бог.

Бележки

Литература 
 Kramer, Samuel Noah. The sacred Marriage Rites, London 1969;
 Jacobsen, Th. Toward the Immage of Tammuz and other essays on Mesopotamian History and Culture, Cambtidge 1970;
 Личковска, Кристина и Кристина Шажинска. Митология на Месопотамия, София 1984;
 Мифы народов мира, т. 1, Москва 1980, с. 409 – 410.

Месопотамски божества